open-index/open-wikipedia-markdown huggingface dataset:
Ingeniaria petrolei

[thumb|upright=1.25|Exemplum tabulae lacuum ab ingeniariis adhibitae ad locos determinandos ubi [puteus|putei terebrari debent. Haec imago est tabula structuralis a programmatura tabulari lineamentorum generata pro lacu petrolei et gasii 8500 pedes alto in campo Erath paroechiae Vermilion ad Erath Ludovicianae. Hiatus a laeva ad sinistram, prope summam tabula lineamentorum fallam indicat, quae inter lineamenta caerulea et viridia ac purpurea, rubra, et flava iacet. Tenue lineamentum rotundum rubrum in media tabula summum lacum petrolei indicat. Tenue lineamentum rubrum, quia gasium supra petroleum fluitat, zonam contactus notat.]]
**Ingeniaria petrolei** est disciplina artis ingeniariae quae agitationes ad hydrocarbonea producta pertinent tractat, quae esse possunt aut petroleum crudum aut gasium naturale. Exploratio et productio intra superiorem industriae petrolii et gasii sectorem esse habentur. Exploratio a physicis telluris et ingeniaria petrolei sunt duae industriae petrolei et gasii disciplinae subsuperficiei praecipuae, quae recuperationem hydrocarboneorum e lacubus sub superficie repertorum ad maximum augere conantur. Geologia petrolei et geophysica staticam lacuum saxosorum hydrocarbonaceorum descriptionem suppeditare conantur, cum ingeniaria petrolei aestimationem voluminis huius subsidii naturae quod recuperari potest per perfectam intellegentiam corporearum petrolei, aquae, gasiique intra saxum foraminosum proprietatum sub pressione altissima tractat.

Inter disciplinas quae ingeniariam petrolei informant sunt geophysica, geologia petrolei, aestimatio formationum, terebratio, oeconomica, simulatio lacuum, ingeniaria lacuum.

## Notae
## Bibliographia
*Berger, Bill D., et Kenneth E. Anderson. 1981. *Modern petroleum: a basic primer of the industry.* Ed. 3a. Tulsae Oklahomae: PennWell Books. ISBN 0878143866.
*Hurst, William. 1981. *Advances in petroleum engineering.* Tulsae Oklahomae: PenWell Publishing Company. ISBN 0878141472.
*Lyons, William C., ed. 1996. *Standard handbook of petroleum & natural gas engineering.* Hustoniae Texiae: Gulf Publishing Company. ISBN 0884156427 (v. 1, charta sine acido); 0884156435 (v. 2, charta sine acido).
*Mayer-Gürr, Alfred. 1976. *Petroleum engineering.* Londinii: Pitman. ISBN 0273009605.
*Van Dyke, Kate. 1997. *Fundamentals of petroleum.* Ed. 4a. Austin Texiae: The University of Texas at Austin. ISBN 088698162X (charta).
*Zaba, Joseph, et Wilfred Thomas Doherty. 1970. ''Practical petroleum engineers' handbook.'' Ed. 5a. Hustoniae: Gulf Publication Company.

## Nexus externi
*"Best Petroleum Engineering Schools & Colleges, Jobs in USA."
*"Career Opportunities in Petroleum Engineering."
*De ingeniaria petrolei.
*"Schlumberger Oilfield Glossary: An Online Glossary of Oilfield Terms."
*Scholae ingeniariae petrolei.
*Societas Ingenariorum Aestimationis Petrolei.
*Societas Ingeniariorum Petrolei.
*"What is Forensic Petroleum Engineering?"

Categoria:Disciplinae ingeniariae
De morbo sacro

***De morbo sacro*** est tractatus medicus in corpore Hippocratico comprehensus qui primus morbum Herculeum sive epilepsiam descripsit. Hoc in opere cum hunc morbum divina quodam interventione effectum esse spernatur disturbationis causam per certae humoris descensum a capite sursum ad venas esse demonstratur.

## Nexus externi 
* Textus apud *Perseus*

Categoria:Epilepsia
Categoria:Hippocrates
Categoria:Litterae Graecae antiquae
Categoria:Libri medici
Ars fugae

thumb|upright=1.3|*Ars fugae* BWV 1080.

 BWV 1080 (Theodisce *Die Kunst der Fuge*) est compositio musica, anno 1751 primum (postuma) edita, quam Ioannes Sebastianus Bachius composuit. Unum ex eius magnis operibus – a quibusdam etiam maximum – putatur.

Quod opus XV contrapunctos, XIV fugas et IV canones habet.

## Notae 
* Re minus
* Thema BACH

## Nexus externi 
* "The Art of the Fugue" apud *Bach Digital*

Categoria:Fugae
Categoria:Compositiones Iohannis Sebastiani Bachii
Alcyoneus (filius Diomi)

**Alcyoneus** (Graece Ἀλκυονεύς) in mythologia Graeca est iuvenis perpulcher e Crisa (antiquo Delphorum nomine), solus filius Diomi et Meganeirae.

## Fabula
Incolae Delphici oraculum Apollinis rogaverunt quid deberent de minis Sybaris, dracaenae quae regionem e Cirphide monte minitabatur. Deus eis respondit eos a minis liberaturos esse si iuvenem electum in speluncam monstri traderent. Sic egerunt. Sorte electus est Alcyoneus, puer specie ingenioque perpulcher. Sacerdotes diadema ei imposuerunt, et eum ad Cirphidem montem ducere coeperunt, ubi spelunca Sybaris drakainae erat, ut ibi immolaretur ad sese ab eius minis liberandos. Fortissimus autem Eurybarus, filius Euphemi progeniesque Axii dei fluviatilis, afflatu divino a Kouretis ambulabat cum in iuvenem incideret. Prima specie amare incipiens, finemque talis casus rogans, mox intellexit eum nec defendere nec ut misere periret sinere poterat. Diadema ergo ab eius capite abscidit, sibi imposuit, et iussit ut se ipsum pro eo traderetur. Cum primum speluncam intravit, Sybarim e cubile traxit atque a rupibus deiecit. Capite radices montis iciente, drakaina evanescuit. E saxo tum exortus est fons, quem incolae Sybarim appellant.

## Bibliographia
* Antoninus Liberalis. *Metamorphoses,* 8.

## Nexus externi
*Sybaris, Eurybaros, Alkyoneus. Propositum Theoi.

Categoria:Dei Graeci
Categoria:Homosexualitas
Universitas Publica Smolenscensis

**Universitas Publica Smolenscensis** (Russice Смоленский государственный университет, *Smolenskij gosudarstvennyj universitet*) est veterrima universitas studiorum Smolensci sita. In media urbe patet. Haec est centrum scientiae, culturae et educationis Russiae Occidentalis.

## Partes 
Universitati sunt novem ordines professorum, 36 cathedrae, plus quam 330 professores.

thumb|corpus maior universitatis|left
## Historia 
Universitas die 7 Novembris 1918 Smolensci decreto Concilii Comissariorum Popularium condita est. Appellabatur ab 1930 ad 1998 *Institum Paedagogica Publica Smolenscensis*. Ex anno 2005 appellatur *Universitas Publica Smolenscensis*. Hic laboraverunt et studuerunt poetae Soveticae Rilenkov Isakovskiy et Tvardovskij. Ab anno 2010 Universitas est membrum proiecti "Tempus-IV".''

## Notae 
## Nexus externi 
* Situs publicus


Categoria:Constituta 1918
Eurybatus

**Eurybatus** (Grace Εὐρύβαρος, Εὐρύβατος, Εὐρυβάτης) in mythologia Graeca est heros, Euphemi filius progeniesque Axii, dei fluviatilis.

## Fabula
Eurybatus, iuvenis fortissimus, afflatu divino a Curetis ambulabat cum in Alcyoneum incideret, iuvenem perpulchrum, qui a Delphis ad speluncam Sybaris dracaenae in Cirphide monte ducebatur ut ibi immolaretur ad Delphicos ab eius minis liberandos. Eum autem prima specie amare incipiens, finemque talis casus rogans, Eurybatus mox intellexit eum nec defendere nec ut misere periret sinere poterat. Diadema ergo ab eius capite abscidit, sibi imposuit, et iussit ut se ipsum pro eo traderetur. Cum primum speluncam intravit, Sybarim e cubile traxit atque a rupibus deiecit. Capite radices montis iciente, drakaina evanescuit. E saxo tum exortus est fons, quem incolae Sybarim appellant.

## Bibliographia
*Antoninus Liberalis. *Metamorphoses,* 8.

## Nexus externi
*Propositum Theoi: Sybaris, Eurybaros, Alkyoneus.

Categoria:Dei Graeci
Categoria:Homosexualitas
Cirphis

[thumb|Cirphis e [Delphis visus]]
**Cirphis** (Graece Κίρφις, Neograece Κίρφη) est mons in Graecia ad septentriones versus Anticyrae sinus ad Corinthium sinum situs. Quem valles Pleisti fluminis a Parnasso separat. Homines montem antiquitate classica aestimabant partem Phocidis regionis.

*Alcyoneus (filius Diomi) 
*Eurybatus
*Sybaris

## Notae
## Bibliographia
*Antoninus Liberalis. *Metamorphoses,* 8.
*Smith, William. 1854. *Dictionary of Greek and Roman Geography.* 2 vol. Londinii: Walton and Maberly.

## Nexus externi
Categoria:Montes Graeciae
Categoria:Mythologia Graeca
Categoria:Phocis
Sybaris (mythologia)

**Sybaris** in mythologia Graeca est dracaena quae in spelunca in Cirphide monte habitat regionemque circa Phocidem minitatur, praecipue Crisam (priscum Delphorum nomen), pecora et homines vorans.

## Fabula
Incolae regionis oraculum Delphicum rogavit quomodo praedationem finirent. Oraculum respondit eos a minis liberaturos esse si iuvenem in speluncam monstri traderent. Quo sorte facto, electus est Alcyoneus, puer specie ingenioque perpulcher. Sacerdotes diadema ei imposuerunt, et eum ad montem ducere coeperunt, ut ibi immolaretur ad sese ab eius minis liberandos. Fortissimus autem Eurybarus, filius Euphemi progeniesque Axii dei fluviatilis, afflatu divino a Kouretis ambulabat cum in iuvenem incideret. Quem prima specie amare incipiens, finemque talis casus rogans, mox intellexit eum nec defendere nec ut misere periret sinere poterat. Diadema ergo ab eius capite abscidit, sibi imposuit, et iussit ut se ipsum pro eo traderetur. Cum primum speluncam intravit, Sybarim e cubile traxit atque a rupibus deiecit; capite radices montis iciente, drakaina evanescuit. E saxo tum exortus est fons, quem incolae Sybarim appellant; Sybaris urbs ut videtur etiam ex ea appellatur.

## Historia narrationis
Mythos ab Antonino Liberali, grammatica Graeciae antiquae, lingua Graeca antiqua communi conscriptus est, qui *Lamiam,* aliud nomen, monstro dat, fortasse hanc Sybarem cum Lamia monstro notiori conflans. Narratio solum in manuscripto saeculi noni exstat.

## Bibliographia
*Antoninus Liberalis. *Metamorphoses,* 8.

## Nexus externi
*Sybaris. Propositum Theoi.

Categoria:Monstra
Categoria:Mythologia Graeca
CNN

[thumb|Praesidium CNN, [Novum Eboracum|Novi Eboraci situm est.]]
**Cable News Network**, saepissime **CNN** dictus, est trames Americanus televisionis per funes  electricos et satelletes artificiales transmissae, a Turner Broadcasting System, parte Time Warner, possessus. CNN anno 1980 a Theodoro Turner, negotiatore Americano, conditum est. Primus trames televisionis fuit qui nuntios per diem noctemque praeberet.

## Notae 
Categoria:Praemium Peabodiense
Osborne Riviere

**Osborne Riviere**, vulgo plene *Francis Osborne Riviere* (natus Dominicae anno fere 1932; mortuus Martinicae die 23 Novembris 2017), fuit politicus insulae Dominicae.

Alumnus fuit universitatis Indiarum Occidentalium; scientiae oeconomicae mercaturaeque internationali studuit. Criccetium olim haud ignobiliter ludebat. Iuxta regimen insulae nativae et commune Caribaeum operam dedit. Oppidi Colihaut incola, factionis laboris sodalis, pro populo eius circuli legatus est parlamento insulae Dominicae usque in annum 2005. Minister a rebus externis et commercio ab anno 2001 usque in 2005 meruit, primis ministris Petro Charles et Roosevelt Skerrit. Petro Charles anno 2003 aegrotante, Osborne Riviere a mense Septembri huius anni locum primi ministri tenuit; Charles mortuo, Riviere duos tantum dies ipse primus minister ad interim fuit ante inductionem successoris Roosevelt Skerrit.

## Notae 
## Bibliographia 
* "PM Ordered to Rest for at Least Three Weeks" in *The Dominican* (28 Novembris 2003)
* "Riviere slams his party" in *The Sun* (Dominica, 27 Ianuarii 2016)
* "Former government minister dies" in *Dominica News Online* (25 Novembris 2017)

## Nexus externi 
* Contio ab Osborne Riviere apud Ordinem Commercii Mundanum habita (Septembri 2003) 
* "Dominica makes progress in public finances" (1 Iunii 2004) apud *Caribbean News Now!*
* "Former government minister passes" (25 Novembris 2017) apud *Dominica Vibes News*

Categoria:Nati 1932
Categoria:Mortui 2017
Categoria:Politici Dominicae
Categoria:Gubernatores civitatum
Categoria:Alumni Universitatis Indiarum Occidentalium
Pistrinum

[thumb|Pistrinum et mola aquaria in [Belgica]]
**Pistrinum** est locus in quo frumentum et aliae fruges ante molarum trusatilium inventionem in pilis conterebantur: item post molas inventas omnis locus, in quo fruges molis circumactis, opera iumentorum, vel servorum, vel impulsu aquae, aut venti comminuebantur. Hodie fruges plerumque molis electricis moluntur.

Pistrinum etiam significare potest pistrinam, locum in quo panis coquitur. In antiquitate saepe in uno loco frumentum molebatur et panis coquebatur. 

## Notae 
Categoria:Aedificia
Francine Baron

**Francine Baron-Royer** est iuris consulta et politica insulae Dominicae. Filia primi ministri Franklyn Baron, alumna scholae iuris Holborniae, ad templum medium Londiniense anno 1995 recepta est. Advocata ab anno 1996 in insula nativa operam dedit. Advocata generalis iuxta regimen ibi ab anno 2007 usque ad 15 Octobris 2010, legata patriae apud regnum Britanniarum ab 31 Augusti 2012 usque in 2014 fuit. Sodalis factionis laboris Dominicae, a die 13 Decembris huius anni minister a rebus externis et communi Caribaeo meret, primo ministro Roosevelt Skerrit.

## Bibliographia 
* "FAREWELL FRANCINE: Baron-Royer will no longer be AG as of tomorrow" in *Dominica News Online* (14 Octobris 2010)
* "Francine Baron- High Commissioner for Dominica to the UK" in *Kreol* (1 Novembris 2014)
* "Francine Baron" in *Diplomat Magazine* (2013?)

## Nexus externi 
* "Hon. Francine Baron-Royer" (2010) pagina olim apud *CARICOM Law* divulgata

Categoria:Homines vivi
Categoria:Nati saeculo 20
Categoria:Politici Dominicae
Categoria:Alumni universitatum et scholarum Londiniensium
Categoria:Iuris consulti
Monk

[thumb|upright=0.4|left|[Logotypus seriei.]]
[thumb|[Antonius Shalhoub.]]

***Monk*** est series televisifica Americana ab Andrea Breckman creata de inquisitore Hadriano Monk, parte ab Antonio Shalhoub acta. A societatibus Mandeville Films et Touchstone Television producta est societate Universal Television adiuvante. Inter 2002 et 2009 transmissa est a reti USA Network. 

## Argumentum 
Mens Hadriani Monk a morte uxoris percussus est. Eius autem ingenium est inquisitor et consultus ad magisterium vigilium San Francisco Police Department cum Sharona Flemming, adiutrice nosocomaque.

## Bibliographia 
* 

Categoria:Programmata televisifica
Codex ATC C09AA

**Codex ATC C09CA** est pars 
systematis classificationis Anatomici Therapeutici Chemicique
Ordinis Mundi Sanitarii substantiarum quae effectus in apparatu circulatorio 
cum inhibitoribus enzymi angiotensinum convertentibus habent. 
Hic sedecim substantiae perscribuntur: 

*Per exemplum*: Codex ATC C09AA03 repraesentat Lisinoprilum.

← ad gradum alteriorem

## Notae 
Categoria:Codex ATC
Fuga

thumb|300px|Aeneae cum suis a Troia fuga
**Fuga** est actus devitans cum hominibus tum ceteris animantibus periculis, minis, aliisque incommodis inlatus. Saepissime repentina est et celeris, ideoque *fuga* quasi volatus per metonymiam rapidum cursum significat, sicut *temporum fuga*. Praeterea effusa esse solet et sine fine praemeditato, nisi forte fugiens perfugium vel refugium sibi praecogitavit. 

Qui fugae se dedit *profugus* dicitur. Qui autem ex custodia effugit, *fugitivus* vocatur; apud antiquos fugitivus erat servus "qui extra domini domum fugae causa, quo se a domino celaret, mansit." Praeterea animalia ex saeptis nidisve effugientia fugitiva sunt. 

Fuga musica digna est, quae separatim tractetur.

## Notae 
Categoria:Psychologia socialis
Museum in Castello Inferiore

**Museum historiae regionalis in Castello inferiore** (Theodisce: *Heimatmuseum im Unteren Schloß*) invenitur Graeciae Variscorum in Germania, in via Burgplatz nr 12.
## Historia
Castellum cum ecclesia protestantica parochiali unionem architectonicam iniit, quibus genera structoria varia sunt ex tempore Romanico usque ad saeculum XIX. Museum anno 1929 institutum erat. Praeter sectionem de historia regionali et diaetas rebus textoriis plenas sarta conservantur in situ hoc et officium periegeticum et conservatorium urbanum. In tabulatis superioribus sunt habitationes ducis pristinae cum museo. Hortus hiemalis et principissae conclavia quoque mentionis digna sunt. Omnia autem superat sic dicta Diaeta alba festiva (Theodisce: *Weißer Saal*) propter opera albaria splendidissima.

## Collectiones
#### Monstrationes perpetuae
Exhibitio perpetua comprehendit res has:
*definitionem termini "Der Freya";
*historiam Principatus Rusae (linea maior);
*historiam ecclesiae conservatricis regionalis;
*historiam musei;
*historiam structoriam;
*historiam urbis;
*informationes de fabrica porcellanorum Fraureuth;
*modum vivendi moresque regentium;
*narrationem inimicitiae inter ducem Henricum XXII et cancellarium Othonem de Bismarck;
*opera a Carolo Röder sculpta;
*praesentationem gravionum principumque Rusae (lineae maioris);
*vitas hominum eminentium in aula et in urbe residentiali.

Insuper monstrationes ad tempus disponuntur, saepe ut themata regionalia accuratius explorentur.

#### Diaetae cum textilibus
Ars textoria et postea quaestus industriarum textilium emolumento urbano plus quam saecula quinque feliciter fuerunt. In diaeta interactiva et adulti et infantes non solum omnibus in sensibus informantur sed ipsi res tangere et fabricare tenentur. Expositio perpetua documenta de initio quaestuum istorum usque ad finem in saeculo XX ante visitatorum oculos ponit. Machinae textoriae historicae quoque ad usum invitant. 
## Nexus externi
*Situs proprius
Francisca Elizabetha Holberton

thumb|Elizabetha Holberton.
[thumb|upright=1.5|Elizabetha Holberton (dextra fronte) [ENIAC in aedificio BRL 328 Philadelphiae programmat, annis 1940 vel 1950.]]
[thumb|upright=1.5|[Programmatores Ioanna Bartik (laeva) et Francisca Bilas (dextra) praecipuam ENIAC moderationis tabulam operantur.]]
**Francisca Elizabetha** "Betty" **Holberton** (nata Philadelphiae 7 Martii 1917; mortua Villae Saxorum in oppido Terrae Mariae die 8 Decembris 2001) fuit una e sex principalibus programmatoribus ENIAC, primi generalis computatri digitalis electronici, quorum alii fuerunt Kathleen McNulty Mauchly Antonelli, Ioanna Jennings Bartik, Marilyn Wescott Meltzer, Francisca Spence, et Ruth Lichterman Teitelbaum. Praeterea *breakpoints* in *debugging* computatrorum excogitavit.

Universitatem Pennsylvaniensem frequentavit, ubi primo die eius professor mathematicae eam rogavit num melius sit si domi maneret ut liberos erudiret. Unde Holberton constituit arti diurnariorum studere quia curriculum sinivit ut ea longe exploraret.

Schola Holbertoniana, institutum in propositis pro ingeniariis programmandi conditum et Franciscopoli situm, ex ea anno 2015 appellatum est.

## Notae
## Bibliographia
*Ceruzzi, Paul E. 2003. *A History of Modern Computing.* Cantabrigiae Massachusettae: MIT Press. ISBN 0262532034/
*Norberg, Arthur. 2002. *History of Computing: Software Issues.* Springer. ISBN 3540426647.
*Stanley, Autumn. 1995. *Mothers and Daughters of Invention: Notes for a Revised History of Technology.* New Brunswick Novae Caesareae: Rutgers University Press. ISBN 0813521971.

## Nexus externi
*Colloquium et Colloquium. Duo colloquia interrogatoria de historia orali. Institutum Caroli Babbage Universitatis Minnesotensis.
*Chartae Franciscae E. Holberton, circa annos a 1950 ad ad 1980. Institutum Caroli Babbage Universitatis Minnesotensis.
*Mulieres ENIAC. Ieeecomputersociety.org.
*Programmatores ENIAC. Witi.com.
*"Programmed to Succeed: Betty Holberton. Situs interretialis Sociatatis Mulierum in Computatione.

Categoria:ENIAC
Categoria:Incolae Philadelphiae Pennsilvaniensium
Marilyn Wescott Meltzer

[thumb|upright=1.25|[Ruth Lichterman Teitelbaum|Ruth Lichterman (subsidens) et Marilyn Wescott (stans) programmatores novum programma dextro ENIAC lateri filis ferreis addunt.]]
**Marlyn Wescoff Meltzer** (nata Philadelphiae anno 1922; mortua Yardley in vico Bucks Comitatus in Pennsilvania 4 Decembris 2008) fuit una e sex principalibus programmatoribus ENIAC, primi generalis computatri digitalis electronici, quorum alii fuerunt Kathleen McNulty Mauchly Antonelli, Ioanna Jennings Bartik, Francisca Snyder Holberton, Francisca Spence, et Ruth Lichterman Teitelbaum.

Gradum baccalaureatum in Universitate Temple anno 1942 accepit. Cum Ruth Lichterman Teitelbaum, technologiam analogicam in praecipio ENAIC proposito adhibens, aequationes traiectoriarum ballisticarum computavit.

## Notae
## Bibliographia
*Ceruzzi, Paul E. 2003. *A History of Modern Computing.* Cantabrigiae Massachusettae: MIT Press. ISBN 0262532034,
*Norberg, Arthur. 2002. *History of Computing: Software Issues.* Springer. ISBN 3540426647.
*Stanley, Autumn. 1995. *Mothers and Daughters of Invention: Notes for a Revised History of Technology.* New Brunswick Novae Caesareae: Rutgers University Press. ISBN 0813521971.

## Nexus externi
*Mulieres ENIAC. Ieeecomputersociety.org.
*ENIAC. Witi.com.

Categoria:Nati 1922
Categoria:Mortui 2008
Categoria:Alumni Universitatis Temple
Categoria:ENIAC
Categoria:Mulieres
Ioanna Bartik

[thumb|upright=1.5|[Programmatores Ioanna Jennings (laeva) et Francisca Bilas (dextra) praecipuam ENIAC moderationis tabulam operantur.]]
**Ioanna Jennings Bartik** (nata *Jean Jennings* in Comitatu Gentry Missuriae 27 Decembris 1924; mortua Poughkeepsie Novi Eboraci 23 Martii 2011) fuit una e sex principalibus programmatoribus ENIAC, primi generalis computatri digitalis electronici, quorum alii fuerunt Kathleen McNulty, Francisca Snyder Holberton, Marilyn Wescott Meltzer, Francisca Spence, et Ruth Lichterman Teitelbaum.

Collegium Magistorum Civicum Missuriae Boreoccidentalis frequentavit, et gradum in mathematica (minore in Anglica) anno 1945 accepit. Gradum M.A. in Anglica in Universitate Pennsylvaniensi anno 1967 accepit, et doctoratus honoris causa ei ab Universitate Civica Missuriae Boreoccidentali anno 2002 concessus est. Maritus fuit Gulielmus Bartik, sed mariti anno 1968 divortium fecerunt.

## Notae
## Bibliographia
*Ceruzzi, Paul E. 2003. *A History of Modern Computing.* Cantabrigiae Massachusettae: MIT Press. ISBN 0262532034.
*Norberg, Arthur. 2002. *History of Computing: Software Issues.* Springer. ISBN 3540426647.
*Stanley, Autumn. 1995. *Mothers and Daughters of Invention: Notes for a Revised History of Technology.* New Brunswick Novae Caesareae: Rutgers University Press. ISBN 0813521971.

## Nexus externi
*Bartik Praemium Computer Pioneer accipit.
*Documentarium Programmatorum ENIAC. 
*Historia oralis a Bartik ad Museum Historiae Computatrorum anno 2008 data
*Historia oralis a Bartik in colloquio UNIVAC data. Institutum Caroli Babbage.
*Jean Jennings Bartik Computing Museum at NWMSU.

Categoria:Nati 1924
Categoria:Mortui 2011
Categoria:Alumni Universitatis Pennsylvaniensis
Categoria:Alumni Collegii et Universitatis Civicae Missuriae Boreoccidentalis
Categoria:ENIAC
Categoria:Incolae Missuriae
Categoria:Mathematici Civitatum Foederatarum
Categoria:Mulieres
Categoria:Computatores
Ioannes Gabriel Seidl

**Ioannes Gabriel Seidl** (natus die 21 Iunii 1804 Vindobonae, mortuus ibidem die 18 Iulii 1875) fuit Austriacus archaeologus, poeta, narrator et dramaticus. Verba excogitavit pro sic dicto Hymno populari  *Gott erhalte, Gott beschütze unsern Kaiser, unser Land*.
## Vita
Absolutorio in Academico gymnasio Vindobonensi recepto iurisprudentiae studebat; pater eius iuris consultus fuit. Anno 1829 magister factus est Celeiae. Ex anno 1840 custos fuit in Instituto nummorum et rerum antiquitatis Vindobonensi. Annis a 1856 ad 1871 thesauros imperiales in Palatio Imperiali curavit. 

Praeter scientifica studia historiunculas et poemata multa edi curavit, e.g. poesim pristinam Nicolai Lenau. Poemata Ioannis Seidl in notas musicales vertebant Franciscus Schubert (e.g. *Die Taubenpost*) et Carolus Loewe (e.g. *Die Uhr*). Seidl interdum in operibus exarandis dialectum Austriae inferioris praetulit.

## Opera 
#### Poesis
* *Schillers Manen*, (1826), Vindobonae apud J. B. Wallishauser
* *Balladen, Romanzen, Sagen und Lieder*, (1826), Vindobonae apud J. P. Sollinger
* *Lieder der Nacht, Elegien aus Alfons von Lamartine, Die Deutung*, (1826), Vindobonae apud J. P. Sollinger 
* *Erzählungen*, (1828), Vindobonae, apud J. P. Sollinger 
* *Bifolien*, (1836), Vindobonae, apud J. P. Sollinger 
* *Liedertafel*, (1840), Vindobonae, apud C. Gerold 
* *Natur und Herz*, (1853), Stuttgardiae, apud Hallberger
#### Tractationes geographicae
* *Wiens Umgebung, nach eigenen Wanderungen und mit Benutzung der besten und neuesten Quellen….* (1826), Vindobonae, apud Mörschner und Jasper.
* *Die untersteierische Schweiz*, (1836), Graecii, Steiermärkische Zeitschrift, collectio annualis III, libellus I. 
* *Die Steinbrücke (Bild aus Untersteier)*, (1836), Graecii, Steiermärkische Zeitschrift, collectio annualis III, libellus II
* *Das St. Mareiner-Thal (Züge zu einem Rundgemälde)*, (1838), Graecii, Steiermärkische Zeitschrift, collectio annualis V, libellus I. 
* *Wanderungen durch Tirol und Steiermark*, (1840), Lipsiae, vol VII. Das malerische und romantische Deutschland, apud Weigand.

## Notae
## Externi nexus 
*Opera in interreti legibilia
* Seidl, Johann Gabriel apud Constantem de Wurzbach *Biographisches Lexikon des Kaiserthums Oesterreich*, vol. XXXIII, Vindobonae 1877 

Categoria:Archaeologi

 
Categoria:Scriptores scaenici
Bombus trophonius

[thumb|upright=0.3|left|*[Bombus rufocinctus*]]
***Bombus trophonius*** est exstincta generis *Bombi* species, quae ex uno fossili Miocaeno in Cechia in Europa Media reperto agnoscitur. Ad subgenus *Cullumanobombum* pertinet, ac *Bombi rufocincti,* speciei in America Septentrionali endemicae, simillima putatur. Ex Trophonio, persona in mythologia Graeca, appellatur.

## Notae
## Bibliographia
*Kvacek, Z., M. Bohme. Z. Dvorak, M. Konzalová, K. Mach, J. Prokop, et M. Rajchl. 2004. Early Miocene freshwater and swamp ecosystems of the Most Basin (northern Bohemia) with particular reference to the Bílina Mine section. *Journal of the Czech Geological Society* 49(1–2):1–40. PDF.
*Prokop, J., M. Dehon, D. Michez, et M. S. Engel. 2017. An Early Miocene bumble bee from northern Bohemia (Hymenoptera, Apidae). *ZooKeys* 710:43–63. doi:10.3897/zookeys.710.14714.
*Wappler, T., G. M. Dlussky, M. S. Engel, J. Prokop, et S. Knor. 2014. A new trap-jaw ant species of the genus *Odontomachus* (Hymenoptera: Formicidae: Ponerinae) from the Early Miocene (Burdigalian) of the Czech Republic. *Paläontologische Zeitschrift* 88(4):495–502. doi:10.1007/s12542-013-0212-2. PDF.

## Nexus externi
Categoria:Bombus
Categoria:Miocaeno nata
Categoria:Species animalium
Trophonius
Categoria:Taxa Prokop
Categoria:Taxa 2017
Categoria:Miocaeno exstincta
Categoria:Sedimentum Bilinense
Laurentius Milani

(Florentiae natus die 23 Maii 1923; ibidem die 26 Iunii 1967 gravi morbo mortuus), die 13 Iulii 1947 presbyter ordinatus, fuit pugnax paedagogus et scriptor Italianus. Clarum opus eius est *Lettera a una professoressa*.

## Nexus externus
*Pagina interretialis societatis Laurentio Milani dicatae

Categoria:Presbyteri catholici
Categoria:Incolae Italiae
Categoria:Nati 1923
Categoria:Mortui 1967
Categoria:Praeceptores
Museum in Palatio aestivo

**Museum in Palatio aestivo** (Theodisce: *Staatliche Bücher- und Kupferstichsammlung Sommerpalais Greiz*) Graeciae Variscorum sartas tectasque servat collectiones librorum chalcographiarum gryllorum. Situm est ad ripas fluminis Alestrae.

## Historia 
Dux Henricus IX Principatus Rusae (linea maior) aedificium hoc nominavit *Maison de belle retraite - domum refugii placidi*. Quae inscriptio et nostris diebus videri potest in domus tympano. Genus architectonicum aedis annis a 1769 ad 1779 constructae classicismi posterioris est. 

In pedeplanis diaeta maxima meridiana hortensis dominatur qua tamquam tepidario aurantiorum usi sunt. Operibus albariis decorata sunt in sic dicto genere nexo conclavia hortensia et habitatoria in tabulato primo. 

Situm est palatium idyllice in viridario amplissimo, cuius primordia iam anno 1650 posita erant. Hodie autem horti ad modum Anglicum dispositi sunt cum mutationibus anno 1873 a Eduardo Petzold et a discipulo eius Rudolpho Reinecken initis. Usque annum 1918 dynastiae membra palatium tamquam habitationem usurpabant. Anno autem 1922 museum institutum est ibidem ad usum publicum.

## Collectiones 
### Graphiae 
Graphiarum triginta milia in palatio sunt quae technicis variis confectae sunt. Maximi momenti sunt plus quam mille foliorum generis rasorii, e.g. artificum inclutorum Valentini Green, Ioannis Raphael Smith, Ioannis Faber iunioris, Eduardi Fisher, Iacobi Watson. Dono dedit ista omnia Anglica principissa, Elisabeth comitissa quaedam Hassiae-Homburgi. Mentionis dignae sunt multae chalcographiae artificum maximorum ut Venceslai Hollar, Francisci Bartolozzi, Gulielmi Hogarth, Danielis Chodowiecki. Terrarum tabulae ante annum 1850 exaratae, mappae, pugnarum instructa, bellae plagarum imagines insuper admirari possunt.

### Bibliotheca 
Bibliotheca principis, quam condiderat anno 1747 Henricus XI, triginta milia tomorum habet saeculorum a XVII usque ad XIX. Opera multa illuminismi Francogallici haud desunt, neque theologica, historica, scientifica naturalia. Anno 1922 pars bibliothecae gymnasii Ruthenei Gerapolitani. Comprehendit editiones pulchras litterarum Latinarum Graecarumque Basileae confectas. Ioannis Holpenii xylographiae quoque adsunt. 

Sectio specialis quaedam dedicata est gryllis. Libri a scientificis libenter adeuntur; pars est retis Thuringiensis bibliothecarii. 

### Collectiones SATIRICUM 
Anno 1975 sectio propria gryllis aperta est quam SATIRICUM nominaverunt. In cursu temporis permulti grylli Germaniae Orientalis hic depositi sunt, ut hodie plus quam undecim milia exemplarium continentur. Anno 1980 primo festivalia praetitulata *Karikatur-Biennale* instituta est, quae omni altero anno artificibus multis praesentibus celebrabantur. Anno 1994 autem institutum est spectaculum praetitularum *Karikatur, Cartoon & Komische Zeichenkunst* in omnem tertium annum.

## Nexus externi 
Situs proprius
Academia Oeconomiae Nationalis Russica et Officii Publici Praesidis Russiae

**Academia Oeconomiae Nationalis Russica et Officii Publici Praesidis Russiae** est academia studiorum et maxima academia humanitaria in Europa Orientali sita. Rector ex anno 2010 est V. A. Mau. Praesidis anniversarie habetur conventus fori Gaidaris oeconomiae.

## Historia 
Academia anno 1977 Moscuae condita est. Nomen primum erat *Academia Oeconomiae Nationalis Concilii Ministrorum URSS.*

## Partes 
Habetur bibliotheca.

## Notae 
!
Categoria:Constituta 1977
Nalanda

thumb|Relicta Nalandae.
**Nalanda** fuit monasterium Buddhisticum sedesque scholarum in India sita, Magdha regnante. Vigebat sub patrocinio regnis Guptae. Saeculo tredecimo copia islamici invasu, tandem deleta est.

## Bibliographia 
*Commentarius in *Encyclopaedia Britannica*

Categoria:Religio Buddhistica
Fluphenazinum

**Fluphenazinum** est substantia antipsychotica et simul medicamentum vetustius ad therapiam schizophreniarum praescriptum. Substantiae greges et phenothiazini et piperazini insunt.

Fluphenazini praeparatio pro iniectione ordinis mundi sanitarii indicem exemplarem medicamentorum essentialium receptum est.

## Natura Fluphenazini 
### Natura chemica 
[thumb|300px|**Fluphenazinum.** Grex [phenothiazinum|phenothiazini cum tria fluororum affixis.]]
Fluphenazinum structura chemica est 4-[3-(2-tri-fluoro-methyl-phenothiazini-10-yl)propyl]-1-piperazino-aethanol. Massa molaris est 437,52 g/mol.

### Natura pharmacologica 
Codex ATC est . 
### Pharmacodynamica 
Fluphenazinum potissime D2-, 5HT1-, alpha1-, H1-receptoria obsidet. Grege piperazini causa effectus autonomici lenti sunt.

### Pharmacocinetica 
Tempus semivitae biologicum t_{\frac{1}{2}}. 15–30 h est, forma pro iniectione 7–10 dies. Excretio est per urinas et biles.

 
* Melperonum
* Pharmacologia

## Notae 
Categoria:Piperazina
Categoria:Antipsychotica
Categoria:Ordinis mundi sanitarii medicamenta essentialia
Trophonius

[thumb|Trophonius. *Historia Deorum Fatidicorum* ([Genavae, 1675).]]
**Trophonius** (Graece Τροφώνιος ex τρέφω 'nutrire') in mythologia Graeca est heros vel daimon vel deus—numquam certum fuit—cui erat multiplex traditio cultusque oracularis, praecipue Lebadiae in Boeotia. Nam ibi antrum erat quo descendebant qui oraculum consulere cupiebant. Eius nomen apud Strabonem et in nonnullis inscriptionibus est *Zeus Trophonios* et apud Titum Livium Iupiter Trophonius. Dicaearchus librum *Εἰς Τροφωνίου κατάβασις* ("Ad Trophonii descensus") inscriptum scripsit quem Cicero norat atque in *De republica* usus est.
## Fontes 
* Aristophanes, *Nubes* 507-8
* Euripides, *Ion* 300.
*Lucianus, *Dialogi mortuorum* 3 : Menippus et Trophonius
* Pausanias libro quarto *Graeciae descriptionis* 16.7 et 32.5-6 necnon libro nono 39.
* Plutarchus, *Vita Syllae* 17.1-3
* Titus Livius, *Ab Urbe condita* XLV.27.8

## Notae 
**Bombus trophonius*

## Nexus externi
*Trophonios. Propositum Theoi.
*Black-and-white photo essay of the Oracle of Trophonius at Lebadaea.

Categoria:Dei Graeci
Categoria:Mythologia Graeca

Categoria:Oracula
Franciscus Peralta y Ballabriga

**Franciscus Peralta y Ballabriga** (natus Ixarii die 15 Augusti 1911 - mortuus Caesaraugustae 23 Augusti 2006) fuit presbyter et episcopus Novae Victoriae (Dioecesis Victoriensis) usque ad 1978.

## Biografia 
Natus Ixarii anno 1911, consecratus presbyter anno 1936. Ab archiepiscopo Ildebrando Antoniutti cosecratus est episcopus dioeceseos victoriensis anno 1955.

In Concilio Vaticano Secundo adfuit.

Obiit anno 2006.

## Bibliografia 
* Mariano Laborda, *Recuerdos de Híjar*, Centro de Iniciativas Turísticas del Cuadro Artístito de Híjar, 1980.
* Mariano Laborda, *Recuerdos de Híjar 2*, Centro de Iniciativas Turísticas del Cuadro Artístito de Híjar, 1993.
## Notae 

## Nexus externi 
* 
* Pagina Dioeceseos Victoriensis

Categoria:Episcopi Ecclesiae Catholicae
Categoria:Episcopi Victorienses
Phenothiazinum

[thumb|Phenothiazinum. In compositi organici positum mediotullio [thiazinum est.]]
**Phenothiazinum** est in chemia compositum organicum formulae S(C6H4)2NH. Nonnulla phenothiazinorum medicamenta antipsychotica ad schizophreniam therapiam nota sunt.

## Structura chemica 
Structura phenothiazini est 10H-di-benzo-[b,e]-1,4-thiazinum.

## Medicamenta antipsychotica 
Medicamenta antipsychotica cum phenothiazino in greges tres dividuntur: composita aliphatica, piperidina, piperazina.

## Effectus biologici 
thumb|Reactio phototoxica.
Apud homines et animales phenothiazina effectus phototoxicos perficiunt: Phenothiazinum una cum luce reactionem adversariam cutaneam provocare possunt.

## Notae 
* Chlorpromazinum
* Fluphenazinum

Categoria:Composita organica
Categoria:Thiazini
!
Thiazinum

[thumb|150px|Thiazinum est compositum organicum heterocyclicum cum [sulphure et nitrogenio.]]
**Thiazinum** in chemia est compositum organicum et heterocyclicum cum atomis singulis et sulphuris et nitrogenii. Nomen IUPAC est 4*H*-1,4-thiazinum.

* Benzenum
* Phenothiazinum

## Notae 
Categoria:Composita organica
Thiazini
Francisca Spence

[thumb|upright=1.5|[Programmatores Ioanna Bartik (laeva) et Francisca Bilas (dextra) praecipuam ENIAC moderationis tabulam operantur.]]
**Francisca V. Spence** (nata Bilas; Philadelphiae 2 Martii 1922; mortua 18 Iulii 2012) fuit una e sex principalibus programmatoribus ENIAC, primi generalis computatri digitalis electronici, quorum aliae fuerunt Kathleen McNulty Mauchly Antonelli, Ioanna Bartik, Francisca Snyder Holberton, Marilyn Wescott Meltzer, et Ruth Lichterman Teitelbaum.

Universitatem Temple primum frequentavit, sed baccalaureatum in mathematica (minore in physica) in Collegio Chestnut Hill anno 1942 accepit, collegio ubi in Kathleen Antonelli discipulam inciderat, quae etiam programmator ENIAC facta est. Anno 1947, Homero W. Spence nupsit, ingeniario electronico in Exercitu Civitatum Foederatarum ex Aberdeen Proving Grounds, qui caput partis investigationis computatrorum propositi ENIAC demum factus est.

## Notae
## Nexus externi
**The Women of ENIAC.* IEEE Computer Society.
*''Women of Eniac, Part 1. Pellicula.

Categoria:Nati 1922
Categoria:Mortui 2012
Categoria:Alumni Collegii Chestnut Hill
Categoria:Alumni Universitatis Temple
Categoria:ENIAC
Categoria:Incolae Philadelphiae Pennsilvaniensium
Categoria:Mulieres
Categoria:Computatores
Kathleen McNulty

thumb|upright=0.6|left|Kay McNulty. Imago in schola superiori facta, 1938.
[thumb|upright=1.5|[Programmatores Ioanna Jennings (laeva) et Francisca Bilas (dextra) praecipuam ENIAC moderationis tabulam operantur.]]
[thumb|upright=1.4|Kay McNulty, Alyse Snyder, et Sis Stump [analysizator differentialis|analysizatorem differentialem operantur in hypogeo Scholae Moore Ingeniariae Electricae apud Universitatem Pennsylvaniensem Philadelphiae circa 1942–1945.]]
[thumb|Kay McNulty, [programmator ENIAC.]]
**Kathleen "Kay" McNulty Mauchly Antonelli** (nata *Kathleen Rita McNulty* Feymore in vico Creeslough oppidulo in regione Gaeltacht Comitatus Dungalensis Hiberniae 12 Februarii 1921; mortua Wyndmoor Pennsylvaniae, 20 Aprilis 2006) fuit una e sex principalibus programmatoribus ENIAC, primi generalis computatri digitalis electronici, quorum aliae fuerunt Ioanna Bartik, Francisca Snyder Holberton, Marilyn Wescott Meltzer, Francisca Spence, et Ruth Lichterman Teitelbaum.

## Notae
## Bibliographia
*Ceruzzi, Paul E. 2003. *A History of Modern Computing.* Cantabrigiae Massachusettae: MIT Press. ISBN 0262532034.
*Norberg, Arthur. 2002. *History of Computing: Software Issues.* Springer. ISBN 3540426647.
*Stanley, Autumn. 1995. *Mothers and Daughters of Invention: Notes for a Revised History of Technology.* New Brunswick Novae Caesareae: Rutgers University Press. ISBN 0813521971.
## Nexus externi
*WITI Hall of Fame.
*ex archivo The MacTutor History of Mathematics, University of St Andrews, Scotland.
*Colloquium histori oralis cum Francisca Holberton Institutum Caroli Babbage. Universitas Minnesotensis.
*Laudatio: "Death of Donegal's Computing Pioneer." *Donegal on the Net.*

Categoria:Nati 1921
Categoria:Mortui 2006
Categoria:Incolae Hiberniae
Categoria:Incolae Pennsilvaniae
Categoria:Mathematici Civitatum Foederatarum
Categoria:Mathematici Hiberniae
Categoria:Mulieres
Haringtonhippus

***Haringtonhippus*** (nomen a Petro Heintzman et alios anno 2017 statutum) est genus Equidarum qui in America Septentrionali aevo Pleistocaeno vivebant. Ex ossibus fossilibus speciei ***H. francisci*** descripserunt, quae species iam anno 1915 ab Olivario Hay sub nomine *Equus francisci* constituta est.

## Bibliographia 
* Oliver P. Hay, "Contributions to the Knowledge of the Mammals of the Pleistocene of North America" in *Proceedings of the United States National Museum* vol. 48 (1915) pp. 535-549
* Peter D. Heintzman et al., "A new genus of horse from Pleistocene North America" in *eLife* (28 Novembris 2017)
* Jaco Weinstock et al., "Evolution, Systematics, and Phylogeography of Pleistocene Horses in the New World: A Molecular Perspective" in *PLoS Biology* vol. 3 (2005) no. 241

## Nexus externi 
* "Analysis of ancient DNA reveals a previously unrecognized genus of extinct horses that once roamed North America" (28 Novembris 2017) apud *Phys.org*
* "More light shines on Pleistocene extinction event with possible discovery of new genus of horse" (14 Februarii 2018) apud *Phys.org*

Categoria:Equidae
Categoria:Genera animalium
Categoria:Mammalia exstincta
Categoria:Taxa 2017
Categoria:Taxa Heintzman
Categoria:Pleistocaeno nata
Categoria:Pleistocaeno exstincta
Ebbsfleet

[thumb|Ora maritima *Pegwell Bay* sub rupibus patens ubi milites Romani, duce C. Iulio Caesare, castra sua in insula Britannia primum posuerunt. Vicus *Ebbsfleet* dextra parte ad fundum latet; sinistra parte videntur officinae energeticae iuxta [Rutupiae|Rutupias]]
**Ebbsfleet** (Anglosaxonice *Ypwines fleot*) est vicus parvus Cantii in Anglia ad extremitatem meridianam insulae Tanati situs. Hoc loco Romani duce Caesare anno 54 a.C.n., irruptionem in Britanniam facientes, castra posuerunt quorum vestigia ab archaeologis anno 2017 reperta sunt. Eodem loco (fide *Chronicorum Anglosaxonicorum* sub anno 449) advenerunt invasores Angli Hengistus et Horsa.

Ebbsfleet vicum paulo maiorem Rutupias trans canalem  spectat ubi Romani duce Claudio anno 43 p.C.n. conquisitionem Britanniae inceperunt.

## Bibliographia 
* R. C. Hussey, "On Caesar's Landing Place in Britain" in *Archaeologia Cantiana* vol. 1 (1858) pp. 94-110

## Nexus externi 
* "First evidence for Julius Caesar's invasion of Britain discovered" (29 Novembris 2017) apud *Phys.org*

Categoria:Loci habitati comitatus Cantii
Categoria:Castra Romana
Categoria:Gaius Iulius Caesar
Lucius Licinius Murena (pro praetore in Asia)

**Lucius Licinius Murena** (floruit 88-80 a.C.n.) fuit senator Romanus qui provinciae Asiae praefectus sua sponte secundum bellum Mithridaticum movit: Sylla tunc eum Romam revocavit atque ei triumphare concessit (81 a.C.n.), quamquam nihil gloriosi fecerat.

## De gente 
Nobili gente plebeia Liciniorum orti nec ipse nec pater nec avus ultra praetoriam dignitatem progressi sunt sed filius Lucius Licinius Murena consulatum anno 62 a.C.n. gessit. Cognomen *Murena*, quod ad piscem homonymum spectare videtur, secundo saeculo a.C.n. illi ramo gentis Liciniae nescio qua de causa addictum est. Primum legitur in serie nummorum aeneorum (as, semis, triens, quadrans, sextans, uncia) inter 170 et 155 a.C.n. percussorum. Qui magistratus monetarius sive pater sive avus nostri Lucii potuit esse : quod si ita est praetor anno incerto postea fuit.

## De cursu honorum 
Praetor fuit, fortasse anno 88 a.C.n. Certe anno 87 a.C.n. Sullam legatus in primum bellum Mithridaticum secutus, 86 a.C.n. sinistro cornui Chaeronensi proelio praeerat. Victor Sylla, cum anno 84 a.C.n. condiciones pacis sibi placentes Mithridati dictasset atque insuper inimicum Fimbriam sustulisset, in Italiam proficisci cupiens Murenam in provincia Asia cum duabus legionibus *pro praetore* reliquit. Illae duae legiones dubiae fidei erant quia Fimbriae fuerant (ideoque ad bellum civile in Italia parum idoneae  erant). Tum quia Mithridates magnas copias adversus seditiosos Colchos (ita quidem dicebat) parabat Ariobarzanes, cui regnum Cappadociae a Romanis datum erat, pavefactus ad Murenam confugit ac simul cum Archelao, qui nuper dux Ponticus in Graecia nunc ob hoc ipsum regi suo suspectus erat, ei persuasit ut bellum Mithridati sponte indiceret (83 a.C.n.), Cappadociam invaderet atque Comana oppugnaret. Mithridates legatos Romam de foedere laeso misit et brevi, repulso Murena, Ariobarzanis oppida ipse obsidebat. Legati a senatu missi pacem cum rege Murenae faciendam esse iusserunt et per matrimonium liberorum Mithridatem Ariobarzani reconciliarunt. Nihilominus Murena de Ponto anno 81 a.C.n. Romae triumphavit. Hoc bellum a Murena gestum vulgo *secundum bellum Mithridaticum* apud historicos dicitur. Appianus quidem scribebat Murenam gloriae cupidine ac triumphi vanas et speciosas causas belli requisisse : at fortasse Mithridates et ipse ad opportunitatem pronvinciarum amissarum reciperandarum sibi bello civili Romano oblatam spectabat.

Fieri potuit ut morte praeveniretur ne consul fieret siquidem ita verba Ciceronis in oratione *Pro Murena* interpretari placet : *is* (id est consulatus) *iam patri debitus a filio petebatur*.

## Fontes 
*Appianus, *Mithridatica*
*Cicero, *Pro Murena* 15.
***De imperio Gnaei Pompei* 8
**Epitome* Memnonis *Historiae* in Photii Bibliotheca
*Plutarchus, *Sylla* 17-19.
## Plura legere si cupis 
*J. Arkenberg, "Licinii Murenae, Terentii Varrones and Varrones Murenae. I  A Prosopographical study of Three Roman Families", *Historia*  1993(42) : 326-351

## Nota 
Murena, Lucius
Categoria:Praetores
Categoria:Proconsules Asiae
Enugu

**Enugu** est urbs Nigeriae, anno 1909 sub imperio Britannico iuxta fodinas carbonis condita qui inde per ferriviam transvectus a portu Harcurtensi exportabatur. Enugu in urbe anno 2016 homines 722&nbsp;664 habitabant. Fuit olim caput regionis Orientalis civitatisque rebellatricis Biafrae. Hodie est urbe capitalis civitatis Enuguensis. 

## Notae 
## Nexus externi 
thumb|Despectus in urbem Enugu ab occidente

Categoria:Urbes Nigeriae
Portus Harcurtensis

**Portus Harcurtensis** sive Anglice *Port Harcourt* est urbs Nigeriae, anno 1912 sub imperio Britannico condita. Hinc carbo e fodinis Enugu extractus, per ferriviam transvectus, olim exportabatur. Ad portum Harcurtensem anno 2006 homines 1&nbsp;005&nbsp;904 habitabant. Est urbs capitalis civitatis Fluminum. 

## Notae 
## Nexus externi 
[thumb|upright=1.5|Feminae iuxta portum Harcurtensem tubera (*[Dioscorea rotundata*), pisces, musas coquunt venditantque]]

!
Categoria:Urbes milies milium incolarum
Dioscorea rotundata

***Dioscorea rotundata*** (binomen ab Ioanne Ludovico Maria Poiret anno 1813 statutum) est species plantarum florentium scandentium familiae Dioscoreacearum, in Africa culta. Hominibus utilis est propter tubera comestibilia. Quidam inter subspecies aut varietates speciei *D. cayenensis* ordinant.

## Bibliographia 
* Jacques Miège in *Flora of West Tropical Africa* 2a ed. vol. 3 fasc. 1 (1968) p. 153

## Nexus externi 
Categoria:Species plantarum 
Categoria:Dioscorea
Categoria:Radices esculentae
Categoria:Fruges Africae occidentalis
Dioscorea cayenensis

***Dioscorea cayenensis*** (binomen ab Ioanne Baptista de Monet de Lamarck anno 1789 statutum) est species plantarum florentium scandentium familiae Dioscoreacearum, in Africa culta. Hominibus utilis est propter tubera comestibilia. Quidam speciem *D. rotundatam* inter subspecies aut varietates *D. cayenensis* ordinant.

## Bibliographia 
* Ioannes Baptista de Monet de Lamarck, *Encyclopédie méthodique. Botanique* vol. 3 (1789) p. 233

## Nexus externi 
Categoria:Species plantarum 
Categoria:Dioscorea
Categoria:Radices esculentae
Categoria:Fruges Africae occidentalis
Categoria:Taxa 1789
Categoria:Taxa Lamarck
Wanna One

thumb|Wanna One
**Wanna One** (워너원) grex musicus Reipublicae Coreanae est. Congregatus est anno 2017.

## Gregis sodales 
* Yoon Ji-sung
* Ha Sung-woon
* Hwang Min-hyun
* Ong Seong-wu
* Kim Jae-hwan
* Kang Daniel
* Park Ji-hoon
* Park Woo-jin
* Bae Jin-young
* Lee Dae-hwi
* Lai Kuan-lin

## Discographia 
* 2017: *1X1=1 (To Be One)*

* K-pop

## Nexus externus 
* Gregis pagina officialis

Categoria:Greges musici Coreae
Categoria:Constituta 2017
Gonostomatidae

**Gonostomatidae** sunt familia piscium marinorum mesopelagicorum, quae octo genera et triginta duo species comprehendet. Haec familia, quamquam haud diversa, individuis piscibus valde numerosa est. Unum genus, *Cyclothone*, cui sunt duodecim species, cum *Vinciguerria* omnium vertebratorum genus copiosissimum creditur.
## Taxinomia 
Haec sunt genera Gonostomatidarum secundum FishBase.

## Notae 
## Nexus externi 
*
Codex Grágás

est codex legium Status Liberi Islandiae, textum anno 1117 scriptus est, post decretum Alþingis declarans qui leges scribendae sunt. 

Nomen codicis possibilibus tribus causis natum esse putatur: *Grágás* verbum leges anseris cinerei significat. Possibiles causae sunt: primo tempore super anseris cineraceae cute compostum est; anser cineracea animal senex putatum est ut codex putatus est; anseris cineraceae penna codex scriptus est.

## Nexus externi  
* *Laws of Early Iceland: Gragas I*, Manitoba 2006.
* Res.

Categoria:Islandiae scripta
Categoria:Leges
Categoria:Codices
Categoria:Historia Islandiae
Ludus plumbatarum

**Ludus plumbatarum** (Anglice *darts*) est ludus iactatorius in toto orbe terrarum dilectus. 

A distantia metrorum 2.73, spicula lusoribus iactanda sunt in tabulam rotundam quae in loculos 20 cuneos divisa est. Saepe in muro pendet. Tabulae scopus praemia maxima promittit, quod oculus bovinus commune appellatur. Ubique ludi plumbatarum certamina multa fiunt. Sunt nonnulli qui censeant ludum istum inter Olympicas disciplinas adoptandas esse.

## Notae
## Nexus externi 
* Regulae ludi istius linguis Theodisca et Francogallica explicatae 
* Pellicula de certamine Germanico Bulls Dart German Open
* PDC - situs proprius
* Num ludus plumbatarum mox in Olympicis?
*Lusorum foederatio internationalis
Categoria:Ludi